**Prosiect Dyddiadur Pysgota Môr â Gwialen - Arolwg Cofrestru (2017/2018) Amodau a Thelerau**

**Amodau a Thelerau’r Lotri Wobr Rad ac am Ddim**

1. Mae’r amodau a thelerau yn berthnasol i’r lotri wobr uchod a gynhelir gan Substance, cwmni wedi’i gyfyngu gan gyfranddaliadau, rhif 09170484. Dylid cyfeirio unrhyw gwestiynau am y gystadleuaeth neu’r Amodau a Thelerau hyn at: Substance, 3rd Floor, Fourways House, Hilton St, Manceinion, M1 2EJ.

2. Trwy ymgeisio yn y gystadleuaeth rydych yn cytuno i gael eich rhwymo gan yr amodau a thelerau hyn.

3. Ni oes angen gwneud rhodd i Substance er mwyn ymgeisio yn y gystadleuaeth na chael eich ystyried am wobr.

4. Mae’r gystadleuaeth yn agored i holl drigolion y DU sy’n 18 oed neu’n hŷn a thrwy ymgeisio yn y gystadleuaeth rydych yn cadarnhau eich bod yn 18 oed neu’n hŷn.

5. Y dyddiad cau ar gyfer ymgeisiau yw pan fydd yr arolwg yn dirwyn i ben, a fydd ar 31ain Rhagfyr 2017 fan bellaf.

6. Dewisir yr enillydd ar hap gan Substance erbyn 28ain Ionawr 2018 fan bellaf o’r holl ymgeisiau hynny a dderbyniwyd ar gyfer cwblhau’r arolwg cofrestru. Mae’n rhaid i arolygon gael eu cwblhau’n llawn i fod yn gymwys i ymgeisio yn y lotri wobr.

7. Hysbysir yr enillydd trwy e-bost o fewn 28 diwrnod gwaith o ddyddiad cau’r gystadleuaeth.

8. Os nad yw enillydd yn hawlio’r wobr o fewn 28 diwrnod o gael ei hysbysu, neu os nad yw enillydd ar gael i dderbyn y wobr, mae Substance yn cadw’r hawl i ddyfarnu’r wobr i ymgeisydd arall heb rwymedigaeth i’r enillydd.

9. Anfonir y wobr i’r enillydd ar draul Substance.

10. Mae’r lotri wobr am un o ddwy daleb offer pysgota o £50 ar gyfer Fishing Megastore (y gellir eu defnyddio yn unol ag amodau defnyddio Fishing Megastore yn unig) neu o ddwy daleb Amazon o £50.

11. Caniateir un ymgais yn unig am bob person.

12. Ni ellir derbyn y wobr mewn dull amgen ar ffurf arian.

13. I’r graddau eithaf a ganiateir gan y gyfraith, mae Substance yn eithrio pob gwarant, cynrychioliad, cyfamod a rhwymedigaeth (p’un ai’n ddatganedig neu’n oblygedig) yng nghyswllt y gystadleuaeth neu’r wobr ond ni fydd hyn yn eithrio atebolrwydd Substance am farwolaeth neu anaf personol o ganlyniad i’w esgeulustra.

14. Defnyddir unrhyw ddata personol a gesglir dim ond yn unol â deddfwriaeth diogelu data cyfredol y DU.

15. Os ceir unrhyw anghydfod yng nghyswllt y gystadleuaeth, bydd penderfyniad Substance yn rhwymol ac ni chyfathrebir ynghylch na thrafodir y mater.

16. Gall Substance eich anghymwyso rhag ennill y wobr os oes ganddo amheuon rhesymol y gallech fod wedi torri’r amodau a thelerau hyn a/neu gall eich cyfranogaeth yn y gystadleuaeth fod yn dwyllodrus neu’n anghyfreithlon fel arall.

17. Mae Substance yn cadw’r hawl i ddiwygio’r amodau a thelerau hyn heb rybudd ymlaen llaw. Caiff unrhyw newidiadau eu postio ar y wefan hon. Bydd unrhyw newidiadau’n berthnasol i bob ymgais a dderbynnir ar ôl y dyddiad y postiwyd y newidiadau.

18. Rheolir yr amodau a thelerau hyn gan gyfraith Lloegr.